মান্নাকে ইঙ্গিত করে প্রধানমন্ত্রী শেখ হাসিনা বলেন, আমি দেখলাম কেউ কেউ মিডিয়াতে আমাদের ছোটলোক বলেছে। আমরা নাকি খাওয়ার ছবি তুলে প্রচার করি। আসলে আওয়ামী লীগ এবং বঙ্গবন্ধু সম্বন্ধে যাদের নুন্যতম জ্ঞান নেই তারাই এ ধরনের নোংরা কথাবার্তা বলতে পারে। বঙ্গবন্ধু রাজনীতিতে তার চরম বিরোধী মানুষকেও বাড়িতে ডেকে এনে আপ্যায়ন করতেন। আমি দেখেছি, আমরা যখন নিজে খেতাম না তখনও বাসায় কোনো অতিথি আসলে তাকে খাওয়ানো হতো। অতিথি যে দলেরই হোক না কেন তাকে খাওয়ানোর সংস্কৃতিটা বঙ্গবন্ধু চালু করেছিলেন। আওয়ামী লীগ এবং বঙ্গবন্ধুর পরিবার খাইয়ে প্রচার করার মতো নয়। যারা নতুন নতুন রাজনীতি করছে তারা এই ইতিহাসগুলো জানে না।’